[ca] Les malalties neurodegeneratives no tenen cura i un diagnòstic precoç és necessari per tractar-les el més aviat possible. Alguns estudis demostren que les alteracions dels moviments oculars poden ser un biomarcador de les malalties neurodegeneratives. La COVID persistent pot presentar dèficit cognitiu i provocar afectacions en l'acció dels músculs oculars. Consegüentment, aquest estudi analitzarà l'estabilitat de fixació en participants que formen part del projecte RehabCOVID que es realitza al Consorci Sanitari de Terrassa i té com a objectiu estudiar l'evolució de persones que presenten COVID-19 persistent amb deteriorament cognitiu i la seva rehabilitació. Les mesures que es realitzen són de fixació, de seguiment, de vergències, sacàdiques, de resposta pupil·lar i una de traçabilitat. Les fan pacients amb la COVID-19 persistent i pacients sans mitjançant un eye tracker procedent del CD6 (Center for Sensors, Instruments and Systems Development) de la Universitat Politècnica de Catalunya. Els objectius del treball són augmentar la mostra de l'estudi i millorar el procediment d'anàlisis de dades de l'estabilitat de fixació, elaborant un algoritme de MATLAB per poder analitzar noves variables. Durant aquest projecte s'han realitzat 60 noves mesures: 15 a participants sans, 10 a participants que van estar hospitalitzats durant la fase aguda de la infecció i 35 que no van requerir serveis hospitalaris. Els resultats mostren que algunes variables dels moviments de fixació difereixen entre els participants sans i els que presenten COVID-19 persistent amb dèficit cognitiu. El grup que presenta més alteracions, per tant, té menys estabilitat de fixació, és el que no va requerir serveis hospitalaris. Tot i així, cal augmentar la mostra de l'estudi i dissenyar algoritmes per analitzar més variables per tal d'obtenir resultats més concloents.

[en] Neurodegenerative diseases have no cure and early diagnosis is necessary to treat them as soon as possible. Some studies show that alterations in eye movements may be biomarkers of neurodegenerative diseases. Persistent COVID may present cognitive deficits and cause impairments in ocular muscle action. Consequently, this study will analyze fixation stability in patients who are part of the RehabCOVID project carried out at the Consorci Sanitari de Terrassa and aims to study the evolution of people with persistent COVID-19 with cognitive impairment and their rehabilitation. The measurements performed are fixation, smooth pursuit, vergence, saccadic, pupillary response and scanning. Eye movements were recorded in patients with persistent COVID-19 and healthy patients using an eye tracker from CD6 (Center for Sensors, Instruments and Systems Development) of the Universitat Politècnica de Catalunya. The objectives of the work are to increase the study sample and to improve the processing of fixation stability data analysis, by developing a MATLAB algorithm to analyze new variables. During this project, 60 new measurements have been performed: 15 on healthy participants, 10 on participants who were hospitalized during the acute phase of the infection and 35 who did not require hospital services. The results show that some variables of fixation movements differ between healthy participants and those with persistent COVID- 19 with cognitive deficit. The group presenting more alterations, thus having less fixation stability, is the one that did not require hospital services. Even so, it is necessary to increase the study sample and design algorithms to analyze more variables and obtain more conclusive results.